青藏高原 (歌)

《青藏高原》係由張千一填詞同作曲。隻歌喺1994年寫，原本係電視連續劇《天路》嘅主題區，由李娜演唱。呢隻歌由於調門高、跳躍幅度大，一直被視為挑戰高音嘅必修課，所以被好多華語樂壇歌手翻唱，並多次做咗各類歌唱比賽選手嘅歌。

版權保護 
2011年，張千一、喬羽、谷建芬等13位中國著名詞曲作家一齊出聲明，要求由2011年1月5號起，所有非公益性、商業性演唱活動涉及以上作者作品嘅，必須攞到有關作者嘅書面授權許可並畀相應報酬，如果擅自用咗將被追究相關人員或單位嘅法律責任。

軼聞 
詞曲作者張千一喺作曲嗰陣係未去過西藏，而係靠自己想象青藏高原去創作。1995年，張千一為電視劇《孔繁森》寫主題歌《走進西藏》嗰陣先第一次去西藏。

1994年歌
國語歌